

**TUSAGASSIUTINUT NALUNAARUT**Tallimanngorneq 24. april 2020

**Kalaallit nunaanni aalisarneq pillugu saqqummersitsineq kisiartaasoq pilersaarutaasutut upernaaq manna naammassineqassaaq**

Naak maannaakkut inississimaffipput, corona-p nunarsuarmioqatigiinni tunillaassuulluni aaqqissuusinernut naalleraasaraluartoq inunnik katersuuffiusussani, aaqqissuisussat Aalborg Kongres & Kultur Center (AKKC)-meersut suleqataasalu allat, ukioq manna saqqummersitsineq PolarExpo / Fishing & Hunting naammassiumaarlugu, taanna ingerlanneqassaaq ulluni 6.-8.oktober Ilulissat Timersortarfianni, Kalaallit Nunaata illoqarfiisa annerit pingajuanni.

**Aalisarneq piniarnerlu isiginiarneqarnerat**
PolarExpo / Fishing & Hunting, ukioq manna tikillugu PolarFish-itut ingerlanneqartartoq, Kalaallit Nunaanni suliamik aalajangersimasumik saqqummersitsisarfituaavoq aalisarnerup piniarnerullu iluani. Ukioq manna aamma mininneqassanngilaq, saqqummersitsinerullu sinaakkutai maanna 400 kvadratmeterinik tamakkiisumik allilerneqassaaq taakku ilusilerneqarlutik tupipiluunersuarnik angal-lattakkanik Avannaata Kommunianiik aningaasaliiffigineqarsimasunik. Alliliineq tamanna pissute-qarpoq, soorlu taaguutaata ersersikkaa, ukioq manna saqqummersitsineq siunissami aamma piniarnermut isiginiarnerulissammat, siusinnerusukkut annerusumik aalisarneq kisiat sammineqarsi-malluni.

Suliamik aalajangersimasumik saqqummersitsinersuaq ukioq allortarlugu ingerlanneqartartoq saq-qummersitsisussanit ornigarluarneqartarpoq aammali nunatsinnit tamarmit nunaniillu allaneersunit tikeraarneqartarpoq, ullullu pingasut PolarExpo / Fishing & Hunting-ip ingerlanneqarnerani, saqqumiunneqartarput aalisarnermut maannalu aamma piniarnermut, atortussat nutaaliaanerpaat. Tamatigut pisartutut ukioq manna aamma saqqummersitsinermi neqeroorutaassapput oqalugiarnerit arlariit kiisalu isumasioqatigiinnerit, tassani ukiuni kingullerni nutaaliatigut soqutiginartut itisileriffi-galugillu nutarteriffigissavaat, susassaqarfinnut maarluusunut tunngassuteqartuni.

**Piareersaatit pilersaarutaasutut ingerlapput**
Palle Jeremiassen, Avannaata Kommuniani borgmesteriusoq, naak maanna ima immikkuullaritsi-gisumik inisseqqangaluarluta, isumalluaateqarpoq qilanaarlunilu PolarExpo / Fishing & Hunting 2020 –p ingerlanneqarnissaanut:

-Nunannaarutigaara oqaluttuarisinnaallugu, PolarExpo / Fishing & Hunting 2020-imut pilersaarutit, naak ima atugaqaraluarluta, pilersaarutaasutut ingerlammata. Uanga allallu saqqummersitsinissa-mut attuumassuteqartuusugut isumalluaqaagut, qilanaaqaagullu ukioq manna saqqummersitsinis-samut matut ammarnissaannut, taama Palle Jeremiassen oqarpoq.

Aalisarnermik saqqummersitsinersuaq kingulleq 2018-mi pivoq, taamani PolarFish taaguutigalugu, tassungalu 1800-nik ikinnerunngitsut tikeraarlutik saqqummerstsinermut aqqusaartarsimapput kitaani Sisimiuni.